คือหนูอายุ16ค่ะ ประจำเดือนไม่มากำลังจะ2เดือนแต่เมื่อวานมีเลือดออกมาทางช่องคลอดประมาณนิดหน่อยค่ะ ตอนแรกคิดว่าประจำเดือนแต่มาน้อยมากและมาแค่วันเดียว มีตกขาว พึ่งมีเพศสัมพันธ์กับแฟนไปแต่ใส่ถุงยางอนามัยตลอดและไม่มีอะไรผิดปกติเลยค่ะ อยากทราบว่าตอนนี้เป็นอะไรคะหรือว่าท้อง
สวัสดีค่ะ ประจำเดือนที่ไม่มาหรือมาช้ากว่า 35 วันจากรอบก่อนไปแล้วนั้น ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลถ้ามีเพศสัมพันธ์มาก่อนหน้านี้แต่ใส่ถุงยางอนามัยตลอด โอกาสตั้งครรภ์ก็น้อยกว่า 1-2% แต่ถ้าประจำเดือนไม่มาไปแล้ว ควรยืนยันการตั้งครรภ์ให้แน่ชัดไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป